<classify> Derick Milton -Simiyu MASHINEinayotumika kupima magonjwa ya ndani na kutambua taarifa katika mwili wabinadamu ultrasound, imeibwa katika mazingira ya kutatanisha Hospitali ya Mjiwa Bariadi ya Somanda mkoani Simiyu. Inadaiwakuibwa na kifaa chake cha kudurufu picha printer. Mashine hiyoambayo ilikuwa maalumu kwa matumizi ya wodi mpya ya wajawazito na iliibwa ikiwakatika wodi hiyo. Akizungumzana waandishi wa habari, Mganga Mkuu wa Halmashauri hiyo, Mike Mabimbi, alisemamashine hiyo iliibwa Agosti 5 mchana, mwaka huu na hadi sasa haijapatikana. Mabimbialisema baada ya kutokea tukio hilo, walitoa taarifa polisi na watu 17 wakiwamowauguzi walikamatwa kwa mahojiano. Ni kwelimashine hiyo ambayo ilitolewa na UNFPA kwa ajili ya wodi ya kina mama iliibwakatika mazingira ya kutatinisha, tayari taarifa tulitoa paolisi na wanaendeleana uchunguzi, alisema Mabimbi. Alisema mashinehiyo inafanana kama kompyuta mpakato potable, hivyo mtu yeyote mwenye nia ovualikuwa na uwezo wa kuiba na kuweka katika begi la mgongoni na kutoweka nayo. Mashinehiyo ilitolewa kwa ajili ya kina mama wajawazito tu na ilikuwa humo humo kwenyewodi kwa ajili ya kurahisisha huduma, na wodi hiyo ilikuwa na vifaa vyotevinavyohitajika kwa mama mjamzito kikiwemo chumba cha upasuaji, alisemaMabimbi. Alisemabaada ya kuibwa kwa kifaa hicho, wanalazimika kuwapeleka kina mama wajawazito katikamashine kama hiyo kubwa iliyoko chumba cha mionzi, takribani mita 10 kutokawodi yao na kueleza kuwa inasababisha usumbufu. Mganga Mfawidhiwa hospitali hiyo, Mwanaidi Churu, alisema mazingira ya kuibwa kwa kifaa hichoyameendelea kuwa magumu kutokana na watoa huduma katika wodi hiyo waliokuweposiku hiyo kila mmoja kudai hajui. Alisemabaada ya mashine hiyo kuibwa, wafanyakazi ambao walikuwapo zamu usiku hadiasubuhi waliitwa na walieleza kuwa kifaa walikiacha, na wale walioingia mchanawalidai kutokikuta. Kila sikuhapa hospitali ni vikao na bado kifaa hakijapatikana, ingawa hudumazinazendelea, ila kuna usumbufu kidogo maana kile kilikuwa humo humo ndani,alisema Churu. Hata hivyo,viongozi hao waliwaomba wananchi kutoa taarifa kwa polisi au kwa kiongozi wa Serikaliyeyote endapo wataona kifaa kama hicho kinauzwa sehemu ili kiendelee kutoahuduma. Kifaa hikikimeletwa hapa kutoa huduma kwa kina mama wajawazito, ambaye ameiba hakiwezikumsaidia chochote, tunaomba waandishi wa habari na wananchi mtusaidie katikakupatikana kwa kifaa hiki, ni muhimu sana, alisema Churu. AlipotafutwaKamanda wa Polisi Mkoa wa Simiyu, William Mkonda kutaka kujua uchunguziulipofikia, hakuweza kupatikana na wasaidizi wake walieleza kuwa yupo katikakikao.  <topic>: AFYA 